b'\n_START_ARTICLE_\nIzsu\xc5\xa1evanje in razvoj pokrajine Everglades\n_START_SECTION_\nRaziskovanje\n_START_PARAGRAPH_\nVpletenost Ameri\xc4\x8danov v Everglades se je za\xc4\x8dela med drugo seminolsko vojno (1836-42).To je bil drag in nepriljubljen spor, v katerem so Zdru\xc5\xbeene dr\xc5\xbeave porabile med 30 in 40 milijoni dolarjev in izgubile med 1500 in 3000 \xc5\xbeivljenj. Vojska Zdru\xc5\xbeenih dr\xc5\xbeav je izgnala Seminole v mokri\xc5\xa1\xc4\x8da Everglades in dobila nalogo, da jih tam porazi in preseli v indijanski rezervat v Oklahomi. Okoli 4000 Seminolov je bilo ubitih ali pa so jih preselili. Vojska Zdru\xc5\xbeenih dr\xc5\xbeav je bila popolnoma nepripravljena na razmere, ki so jih na\xc5\xa1li v mokri\xc5\xa1\xc4\x8du Everglades. Vojaki so si trgali obla\xc4\x8dila, uni\xc4\x8devali obuvala na neravni apnen\xc4\x8dasti podlagi in bili izpostavljeni invaziji komarjev. Veliko \xc5\xbeivljenj je vzela oku\xc5\xbeba z gangreno, kot posledica odprtih ran na nogah, stopalih in rokah. Mnogo jih je umrlo zaradi bolezni, povezanimi s komarji. General Thomas Jesup je vojnemu ministru leta 1838 napisal, da je bil teren za ameri\xc5\xa1ko vojsko neznosen in ga s tem \xc5\xbeelel odvrniti od nadaljnje vojne na tem podro\xc4\x8dju. Mnenje o vrednosti Floride za Zdru\xc5\xbeene dr\xc5\xbeave je bilo deljeno: nekateri so bili mnenja, da je to neuporabna zemlja mo\xc4\x8dvirij in divjih \xc5\xbeivali, med tem ko so drugi obmo\xc4\x8dje imeli za darilo boga za dr\xc5\xbeavno blaginjo. Komentarji v voja\xc5\xa1ki in mornarski kroniki so leta 1838 podpirali nadaljnji razvoj vzhodne Floride. Voja\xc5\xa1ki preboj na vzhodni Floridi je omogo\xc4\x8dil zarisovanje delov te pokrajine. \xc5\xa0e leta 1823 so bili v uradnih poro\xc4\x8dilih skepti\xc4\x8dni glede obstoja velikega jezera, dokler se ni leta 1837 vojska sre\xc4\x8dala s Seminoli na bitki za jezero Okeechobee. Leta 1840 je Colonel William Harney vodil odpravo v Everglades, ki je bila ma\xc5\xa1\xc4\x8devanje na prehodne ponavljajo\xc4\x8de napade nanj in na njegova skladi\xc5\xa1\xc4\x8da oro\xc5\xbeja. Glavna tar\xc4\x8da je bil poglavar z imenom Chekika. Harneyjeva vojska je \xc5\xa1tela 90 vojakov in 16 kanujev. Poro\xc4\x8dilo z voja\xc5\xa1kega pohoda nekega vojaka v St. Augustine News je bila prva tiskana izdaja o mokri\xc5\xa1\xc4\x8du Everglades, namenjena \xc5\xa1ir\xc5\xa1i populaciji. Ta anonimni pisatelj je opisal lov na poglavarja Chekiko in teren, ki so ga med tem morali pre\xc4\x8dkati:\xc2\xa0\xc2\xbbNobena pokrajina za katero sem sli\xc5\xa1al, ni podobna tej; izgleda kot prostrano morje trave in zelenih dreves. Zelo je prikladna za umik in skrivanje Indijancev, izgleda kot pokrajina po kateri jih belci naj nikoli ne bi preganjali\xc2\xab. Glavno krivdo za voja\xc5\xa1ki neuspeh niso pripisali voja\xc5\xa1ki (ne)pripravljenosti, te\xc5\xbeavam z zalogami, vodenju ali superiorni taktiki Indijancev (Seminolov), temve\xc4\x8d neprehodnemu terenu. Nek voja\xc5\xa1ki kirurg je napisal:\xc2\xa0\xc2\xbbV bistvu je to najbolj odvratna regija v kateri bi lahko \xc5\xbeiveli, popoln raj za Indijance, aligatorje, ka\xc4\x8de, \xc5\xbeabe in vse ostale gnusne plazilce.\xc2\xab\xc2\xa0Zdi se, da je pokrajina narekovala ekstremne odzive ob\xc4\x8dudovanja in sovra\xc5\xa1tva. Leta 1897 je raziskovalec Hugh Willoughby osem dni potoval s kanujem, od ustja reke Harney River do Miami River. Svoja opa\xc5\xbeanja je pisal za New Orleans Times. Willoughby je vodo opisal kot zdravo in \xc4\x8disto, z mnogimi izviri in 10 000 aligatorji\xc2\xa0\xc2\xbbve\xc4\x8d ali manj\xc2\xab\xc2\xa0v Lake Okeechobee. Willoughby je razkril, da je ve\xc4\x8dina pokrajine, razen tega dela Floride, \xc5\xbee bila raziskana in izrisana. Napisal je:\xc2\xa0\xc2\xbbImamo podro\xc4\x8dje zemlje, 130 milj dolgo in 70 milj \xc5\xa1iroko, ki je tako nepoznano belcem, kot srce Afrike\xc2\xab.'